Üldkohtu (kaheksas koda) 25. oktoobri 2012. aasta otsus – Astrim ja Elyo Italia vs. komisjon
(kohtuasi T-216/09)
Teenuste riigihankelepingud – Hankemenetlus – Ispra Teadusuuringute Ühiskeskuse kliima-, jahutus- ja ventilatsiooniseadmete hooldusteenused – Pakkuja pakkumuse tagasilükkamine – Hankedokumentides sätestatud tingimuse tõlgendamine – Põhjendamiskohustus
1.                     Euroopa Liidu hanked – Lepingu sõlmimine hankemenetluses – Institutsioonide kaalutlusõigus – Kohtulik kontroll – Piirid (vt
punktid 17–21)
2.                     Euroopa Liidu hanked – Lepingu sõlmimine hankemenetluses – Institutsiooni kohustus kasutada oma õigust võtta pakkujaga pärast
pakkumuste avamist ühendust – Tingimus – Hea halduse, võrdse kohtlemise, proportsionaalsuse ja õiguskindluse põhimõtetest
lähtuv tegutsemine (Nõukogu määrus nr 1605/2002, artiklid 89 ja 92; komisjoni määrus nr 2342/2002, artikli 148 lõige 3) (vt
punktid 22–25, 38, 39, 42 ja 43)
3.                     Euroopa Liidu hanked – Hankemenetlus – Kohustus järgida pakkujate võrdse kohtlemise põhimõtet – Vajadus tagada võrdsed võimalused
ja järgida läbipaistvuse põhimõtet – Ulatus (vt punktid 34–37)
4.                     Kohtumenetlus – Hagimenetluse algatusdokument – Vorminõuded – Vaidluseseme määratlemine – Ülevaade esitatud väidetest (Euroopa
Kohtu põhikiri, artikli 21 esimene lõik ja artikli 53 esimene lõik; Üldkohtu kodukord, artikli 44 lõike 1 punkt c) (vt punkt 47)
5.                     Institutsioonide aktid – Põhjendamine – Kohustus – Ulatus – Hanke menetluses tehtud otsus jätta pakkumust edukaks tunnistama
(EÜ artikkel 253; nõukogu määrus nr 1605/2002, artikli 100 lõige 2; komisjoni määrus nr 2342/2002, artikli 149 lõige 3) (vt
punktid 82–85)
6.                     Euroopa Liidu hanked – Hankemenetlus – Kohustus vastuolulised pakkumused tagasi lükata – Ulatus (Nõukogu määrus nr 1605/2002,
artikkel 99; komisjoni määrus nr 2342/2002, artikli 139 lõige 1 ja artikkel 148) (vt punktid 93–95, 102 ja 103)
Ese
Nõue tühistada komisjoni 27. märtsi 2009. aasta otsus, millega lükati tagasi hagejate pakkumus, mille ta esitas vastusena
hanketeatele, mille komisjon avaldas 25. oktoobril 2008 Ispra Teadusuuringute Ühiskeskuse kliima-, jahutus- ja ventilatsiooniseadmete
hooldusteenuste hankemenetluses (ELT 2008/S 208-274999), ning teise võimalusena nõue tühistada osaliselt pakkumiskutse punkt 17.
Resolutsioon
1.
Jätta hagi rahuldamata.
2.
Mõista kohtukulud välja Astrim SpA-lt ja Elyo Italia Srl-lt.